**Valsts kancelejai**

*Par Ministru kabineta noteikumu projekta* *"Grozījum**s Ministru kabineta 2006. gada 31. oktobra noteikumos Nr. 898 "Noteikumi par zemesgrāmatu nostiprinājuma lūguma formām"" iesniegšanu*

Pamatojoties uz Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" (turpmāk – MK noteikumi Nr. 300) 164.3. apakšpunktu, iesniedzu izskatīšanai Ministru kabineta sēdē **steidzamības kārtībā** Ministru kabineta noteikumu projektu "Grozījums Ministru kabineta 2006. gada 31. oktobra noteikumos Nr. 898 "Noteikumi par zemesgrāmatu nostiprinājuma lūguma formām"" (turpmāk – Noteikumu projekts) un tā sākotnējās ietekmes novērtējuma ziņojumu (anotāciju).

**Lūdzu Noteikumu projektu iekļaut izskatīšanai tuvākajā Ministru kabineta sēdē, jo tam ir paredzēts spēkā stāšanās termiņš – 2021. gada 1. maijs.**

|  |  |
| --- | --- |
| Iesniegšanas pamatojums | Tieslietu ministrijas iniciatīva. |
| Valsts sekretāru sanāksmes datums un numurs | Noteikumu projekts netika izsludināts Valsts sekretāru sanāksmē tā steidzamības dēļ. |
| Informācija par saskaņojumiem | Noteikumu projekts atbilstoši MK noteikumu Nr. 300 119. punktam 2021. gada 13. aprīlī nosūtīts saskaņošanai Finanšu ministrijai un Ekonomikas ministrijai. Ekonomikas ministrija 2021. gada 15. aprīļa atzinumā Nr. 3.1-20/2021/97 informēja, ka saskaņo Noteikumu projektu bez iebildumiem un priekšlikumiem. Finanšu ministrija 2021. gada 16. aprīļa atzinumā Nr. 12/A-7/2147 informēja, ka saskaņo Noteikumu projektu bez iebildumiem, izsakot priekšlikumus, kas tika ņemti vērā. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Tieslietu politika. |
| Atbildīgā amatpersona | Tieslietu ministrijas Tiesu sistēmas politikas departamenta direktore Kristīne Miļevska. |
| Uzaicināmās personas | Tieslietu ministrijas valsts sekretāra vietniece tiesu jautājumos Inita Ilgaža. |
| Projekta ierobežotas pieejamības statuss | Nav piešķirts ierobežotas pieejamības statuss. |
| Cita informācija | Nav. |
| Steidzamības kārtības pamatojums | Jautājums tiek risināts steidzamības kārtā, ņemot vērā to, ka Saeima 2021. gada 17. martā pieņēma Dzīvojamo telpu īres likumu, nosakot precizētu regulējumu 41. pantam, kā arī paredzot tā spēkā stāšanos 2021. gada 1. maijā. Atbilstoši minētā likuma 41. pantam noteikti gadījumi, kad zemesgrāmatā tiesnesis bez īpaši izteikta lūguma pieņem lēmumu par īres tiesību nostiprinājuma dzēšanu. Ievērojot minēto, lai vienlaikus ar likuma 41. pantā noteiktā regulējuma spēkā stāšanos tiktu nodrošināta tajā noteikto gadījumu izpilde, nepieciešams nodrošināt Noteikumu projekta spēkā stāšanos 2021. gada 1. maijā, paredzot, ka nostiprinājuma lūdzējs jau pie tiesību nostiprināšanas izsaka lūgumu – piekrišanu ieraksta par īres tiesību nostiprinājumu dzēšanai, nostiprinājuma lūguma forma īres tiesību nostiprināšanai papildināta ar attiecīgu atrunu. |
| Jautājuma savlaicīgas neiesniegšanas iemesli | Jautājums tiek risināts laikus, bet ir steidzams, ņemot vērā to, ka Noteikumu projektā noteiktajam regulējumam nepieciešams stāties spēkā 2021. gada 1. maijā vienlaikus ar Dzīvojamo telpu īres likuma spēkā stāšanos. |
| Lēmuma pieņemšanas galīgais termiņš | Iespējami īsākā laikā. |

Pielikumā:

1. Noteikumu projekts uz 1 lp. (datne: TMNot\_190421\_groz\_898).

2. Noteikumu projekta sākotnējās ietekmes novērtējuma ziņojums (anotācija) uz 3 lp. (datne: TMAnot\_190421\_groz\_898).

3. Finanšu ministrijas 2021. gada 16. aprīļa atzinums Nr. 12/A-7/2147 uz 1 lp. (datne: FMnos\_160421\_2147).

4. Ekonomikas ministrijas 2021. gada 15. aprīļa atzinums Nr. 3.1-20/2021/97 uz 1 lp. (datne: EMatz\_150421).

Ministru prezidenta biedrs,

tieslietu ministrs Jānis Bordāns

Miļevska 67036813

kristine.milevska@tm.gov.lv